Karlien die wenner in ‘Strictly Come Dancing’Karlien van Jaarsveld en haar dansmaat, Devon Leigh Snell. Foto: Twitter Karlien en Devon het dwarsdeur die kompetisie die gehoor bekoor met hul danspassies en die stemme vir die danspaar het ingerol. Karlien het gedurende die kompetisie vertel dat sy en Devon elke dag ses uur lange oefensessies moes insit om hulle vir elke week se vertoning voor te berei. Sy het op Instagram gedeel dat sy van energiestafies en -drankies geleef het om deur die strawwe oefenroetine te kom. Sy het ook ŉ hele paar beserings tydens die kompetisie opgedoen: onder meer ŉ gekraakte ribbebeen en ŉ geswikte voet. Gelukwensings vir Karlien en Devon het Vrydagaand op sosiale media ingestroom.